  Виталий Пронин 2021-тӥ арын 4-тӥ декабре Москваын ортчиз «Огъя Россия» партилэн съездэз. Отын калык программаез азьланьтонъя план дасязы. Планэ калыклэсь вуэм 2 миллионлэсь трос дэмланъёс пыртэмын, соос пӧлысь 100 сюрслэсь тросэз Удмуртиысь вуэмын. Съездын Владимир Путин пусйиз, быръёнъёс дыръя партия азьпала потӥз калык программалы луыса. Солэсь макем кулэзэ валан понна Президент депутатъёсты куриз калыклы быдэстэм ужъёссы сярысь ялан ивортылыны. Кун Думаысь «Огъя Россия» фракцилэн кивалтӥсезлэн воштӥсез Андрей Исаев шуэ: калык программа — со улэп документ, солэн ужпумъёсыз ялан вошъяськыны кулэ. — Калык программаысь тросэз дэмланъёс сӥземын калыкез улон-вылонын утёнлы. Уноез пыртэмын ни Кун Думалэн законопроектъёсаз. Кылсярысь, сӧсыр нылпиослы анай-атайёсынызы ӵош эм юртъёсын кылльыны луонлык. Программаез азьланьтыны бюджетысь 3 арлы висъямын ини коньдон, — вераз Андрей Исаев. Программаез чаклалозы партилэн Генсоветэз улсын кылдытэм комиссиос. Теги: ОгъяРоссияпартия ивор  